PRAVILA PROGRAMA VJERNOSTI
EUROCOMPANY99 – NAMEX

Članak 1. – Organizator
Organizator programa vjernosti je EuroCompany99 d.o.o., Hrašljani 15, 88320 Ljubuški, Bosna i Hercegovina (u daljnjem tekstu: Organizator).

Članak 2. – Trajanje i područje provođenja
Program vjernosti provodi se na svim prodajnim mjestima trgovačkog lanca Namex na području Bosne i Hercegovine i traje od 01.06.2026. do 15.07.2026. godine, odnosno do isteka zaliha poklona.

Članak 3. – Svrha programa
Program vjernosti organizira se u svrhu promocije proizvoda iz EuroCompany99 asortimana.
U program su uključeni svi proizvodi iz EuroCompany99 asortimana dostupni u Namex prodajnim objektima.

Članak 4. – Pravo sudjelovanja
U programu vjernosti mogu sudjelovati sve fizičke osobe s prebivalištem ili boravištem u Bosni i Hercegovini.
U programu ne mogu sudjelovati zaposlenici EuroCompany99 d.o.o. ni zaposlenici Namex d.o.o.
Sudjelovanje je ograničeno na jednu prijavu po osobi (ime i prezime, adresa i kontakt podaci).

Članak 5. – Uvjeti i način sudjelovanja
Za sudjelovanje u programu vjernosti potrebno je u bilo kojem prodajnom mjestu Namex na području Bosne i Hercegovine kupiti bilo koja 3 proizvoda iz EuroCompany99 asortimana.
Prijava za program vjernosti vrši se putem aplikacije na stranici www.eurocompany99.com slanjem slike jednog računa ili više njih i osobnih podataka putem web aplikacije.
Sudjelovanjem i slanjem ispravne prijave potrošač ostvaruje pravo sudjelovanja u dodjeli nagrada:
• 1x Televizor Smart TV LG UHD AI 65UA73003LA
• 1x ROŠTILJ S GUSANOM PLOČOM KING 6971282320046 
• 2x NAMEX POKLON BON 100KM 
• EuroCompany poklon paket do isteka zaliha
Prihvaćaju se samo prijave poslane u razdoblju trajanja programa vjernosti.
Ako potrošač priloži nepotpunu prijavu (npr. bez računa, račune s drugih prodajnih mjesta, duplicirani broj računa, ako nedostaje BF broj na slici računa, ne vide se kupljeni proizvodi, ime i prezime ili kontakt podaci), takva će se prijava smatrati nevažećom te Organizator neće snositi nikakvu obvezu prema potrošaču.
Ako se provjerom utvrdi da na prijavljenom računu nije evidentirana kupovina navedenih proizvoda, potrošač nema pravo sudjelovanja u programu.
U obzir dolaze i prijave poslane putem e-maila na marketing@eurocompany99.com ili putem pošte na adresu EuroCompany99 d.o.o., Hrašljani 15, 88320 Ljubuški, uz uvjet da su ispunjena prethodno navedena pravila o kupnji, slanju ispravnog računa i osobnih podataka.

Članak 6. – Dodjela poklona
Sudionik može osvojiti samo jednu nagradu, bez obzira na broj prijavljenih računa.
Po završetku programa vjernosti dobitnici poklona biraju se nasumičnim (slučajnim) odabirom putem aplikacije među svim ispravnim prijavama.
Nagrade nisu prenosive niti zamjenjive za novac ili druge proizvode.

Članak 7. – Isporuka poklona
Organizator će kontaktirati sudionike koji su ostvarili pravo na poklon putem dostavljenih kontakt podataka.
Pokloni će biti dostavljeni u roku od 45 radnih dana od dana završetka programa vjernosti.
U slučaju netočnih podataka ili nemogućnosti dostave, Organizator ne snosi odgovornost za neuručenje poklona.
Članak 8. – Zaštita osobnih podataka
Sudjelovanjem u programu sudionici daju suglasnost za obradu osobnih podataka u svrhu provedbe programa i dostave poklona.
Sudionik može u svakom trenutku zatražiti ispravak ili brisanje svojih podataka.

Članak 9. – Prihvaćanje pravila
Sudjelovanjem u programu sudionici prihvaćaju ova Pravila.
Pravila su dostupna na web stranici www.eurocompany99.com.

Članak 10. – Završne odredbe
Organizator zadržava pravo izmjene Pravila ili prekida programa u slučaju okolnosti na koje ne može utjecati.
U slučaju spora nadležan je stvarno nadležni sud u Ljubuškom, Bosna i Hercegovina.
